Maria Letizia Ramolino - Wikipedia

# Maria Letizia Ramolino

### Diwar Wikipedia, an holloueziadur digor

Letizia Bonaparte he sae lez dindani
Livadur gant Robert Lefèvre (1813).

Maria Letizia Ramolino a oa ur vaouez eus Korsika ganet d'ar 24 a viz Eost 1750. Merc'h e oa da Jean-Jérome Ramolino ha da Angela Maria Pietra-Santa .

A orin italiane oa he ziegezh, diskenn a rae eus konted Colalto; ar c'hentañ anezhe a ziazezas en Aiacciu a oa dimezet da verc'h dodje Genova.

Brude et e oa he c'hened en enez. Kontet ez eus bet e oa bet bodet gant Paoli, p'edo e barr e c'halloud, holl goantenned Korsika da ziskouez da gannad Tunis, hag edo Maria Letizia er renk kentañ.

## [kemmañ] Gwaz ha bugale

Dimeziñ a eure da Carlo Maria Buonaparte. Lidet e voe an eured d'an 2 a viz Mezheven 1764, pa oa 14 vloaz, ha 13 bugel a voe. Setu int:

- 1. Napoleone Buonaparte (1764 - 17 a viz Eost 1765)
  2. Maria Anna Buonaparte (3 a viz Genver 1767 - 1 a viz Genver 1768).
  3. Giuseppe Buonaparte (7 a viz Genver 1768 - 28 a viz Gouhere 1844)
  4. Napoleone (15 a viz Eost 1769 - 5 a viz Mae 1821). An anv-se a voe roet dezhañ diwar-lerc'h hini e vreur henañ, marvet trumm .
  5. Maria Anna Buonaparte (1770). Ganet marv. Anvet diwar-lerc'h he c'hoar marvet trumm.
  6. Maria Anna Buonaparte (14 a viz Gouhere - 23 a viz Du 1771 ). Anvet diwar-lerc'h he div c'hoar marvet trumm.
  7. Ur bugel ganet-marv.
  8. Luciano Buonaparte (21 a viz Mae 1775 - 29 a viz Mezheven 1840)
  9. Elisa Buonaparte (Maria Anna Elisa Bonaparte Bacciochi)(13 a viz Genver 1777 - 7 a viz Eost 1820)
  10. Luigi Buonaparte (2 a viz Gwengolo 1778 - 25 a viz Gouhere1844)
  11. Paolina Buonaparte (20 a viz Here 1780 - 9 a viz Mezheven 1825)
  12. Carolina Buonaparte (24 a viz Meurzh 1782 - 18 a viz Mae 1839). Dimezet da Joachim Murat.
  13. Girolamo Buonaparte (15 a viz Du 1784 - 24 a viz Mezheven 1860)

## [kemmañ] E Bro-C'hall hag en Italia

Pa varvas he gwaz en 1785 e rankas bevañ er baourentez. Met gwellaet e voe stad an tiegezh pan eas hec'h eil mab Napoleone war vicher an armoù. E 1793 e rankas kuitaat Korsika a oa en em savet a-enep Bro-C'hall, da vont da v-Marseille. D'ar c'houlz-se eo e kustumas sellout berr.

Ne oa ket evit en em glevout gant Joséphine de Beauharnais a zimezas gant ar jeneral Bonaparte en 1796. Kontrol d'ar pezh a weler e taolenn David n'eas ket da gurunidigezh he mab en 1804 dre ma ne oa ket a-du gantañ na diwar-bouez e eured na diwar-bouez e gurunidigezh.

Koulskoude e voe anvet, dre un dekred d'an 23 a viz Meurzh 1805, da v-Meurded Impalaerel hag Itron Mamm. Bevañ a rae pell diouzh al lez, e kastell Pont-sur-Seine, profet dezhi gant he mab, diskenn a rae en Hôtel de Brienne pa c'hoarveze dezhi donet da b-Paris. Galleg ne gomze ket,ha biskoazh ne zeskas.

Devot e oa, goulenn gwarez ar pab a reas pa voe ret mont d'an harlu, ha mont a reas da chom da Roma, d'ar palez Falconieri gant he hanter-breur ar c'hardinal Joseph Fesch, ha goude d'ar palez Rinuccini. Eno eo e klevas keloù eus marv Napoleon d'ar 5 a viz Mae 1821 hag eno eo e varvas d'an 2 a viz C'hwevrer 1836. E Corneto e voe beziet, met degaset e voe he c'horf da Aiacciu e 1851, ha neuze d'ar Chapel impalaerel en 1860 wat urzh he mab-bihan Napoleon III.

Adtapet diwar "http://br.wikipedia.org../../../m/a/r/Maria_Letizia_Ramolino_d51e.html"

Rummadoù ar bajenn: Tiegezh Buonaparte

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Česky
- Deutsch
- English
- Español
- Français
- Magyar
- Italiano
- 日本語
- Ripoarisch
- Nederlands
- Polski
- Português
- Svenska